Tanhuaisissa
Tän maaliman matka on polkua loivaa,
 Niin etsi sen riemuissa hetkisen hoivaa,
 Niin hyöri ja pyöri, kun vielä on norjat
 Ja jäntevät askeles, liikkehes sorjat.
 Kuin tähtöset neitosi katsehes kiiltää,
 Ne hekkuman hurmalla mieltäsi viiltää.
 Naiskatse jo ammosin mailmoja johti,
 Ain’ ohjaten tunnetta taivasta kohti,
 Siin’ yhtyvi taivas ja maa. –
 Tän maaliman tie se on polkua loivaa,
 Siis etsi sen riemuissa hetkisen hoivaa,
 Siis hyöri ja pyöri – – –